text: Borgmester om ulve: Mennesker er ikke på menukortet
  20 marts 2015 kl. 15.11
  Koldings borgmester Jørn Pedersen (V) er fascineret over, at en eller flere ulve har været helt tæt på Kolding by. Og vi behøver ikke være bange, siger han.
  - Mennesker er vitterligt ikke det, der står på menukortet for ulven, siger Jørn Petersen til TV SYD.
  Derfor opfordrer han Koldings indbyggere til at bruge skoven som de plejer.
  - Man skal gøre som man plejer. Løbe, gå og bruge den som man plejer. Lige så snart den hører eller ser mennesker, så fordufter den, siger borgmesteren til TV SYD.
  Hør borgmesterens tanker om ulven i klippet nedenunder (Varighed 30 sekunder)
  
  